SK   SK 
 
 
 EURÓPSKA  
KOMISIA   
V Štrasburgu 14. 12. 2021  
SWD(2021) 473 final  
 
PRACOVNÝ DOKUMENT ÚTVAROV KOMISIE  
 
ZHRNUTIE SPRÁVY O POSÚDENÍ VPLYVU  
 
Sprievodný dokument  
k návrhu  
NARIADENIA EURÓPSKEHO PARLAMENTU A RADY   
  
o usmerneniach Únie pre rozvoj transeurópskej dopravnej siete, ktorým sa mení 
nariadenie (EÚ) 2021/1153 a  nariadenie (EÚ) č.  913/2010 a  zrušuje nariadenie (EÚ) 
č. 1315/2013  
{COM(2021)  812 final}  - {SEC(2021)  435 final}  - {SWD(2021)  471 final}  -
 {SWD(2021)  472 final}   
 
1 Súhrnný prehľad  
Posúdenie vplyvu návrhu na revíziu nariadenia (EÚ) 1315/2013  – usmernenia Únie pre rozvoj transeurópskej 
dopravnej siete (TEN-T). 
A. Potreba konať  
Prečo? Aký problém sa rieši?  
Toto posúdenie vplyvu je základom legislatívneho návrhu na revíziu nariadenia (EÚ) 1315/2013  – usmernenia 
Únie pre rozvoj transeurópskej dopravnej siete (TEN -T). Ide  o kľúčové opatrenie Európskej zelenej dohody  
a Stratégie pre udržateľnú  a inteligentnú mobilitu. Cieľom nariadenia  o TEN-T je vybudovať účinnú celoeurópsku 
multimodálnu sieť železníc, vnútrozemských vodných ciest, príbrežných námorných trás  a ciest, ktoré sú 
prepojené  s mestskými uzlam i, námornými  a vnútrozemskými prístavmi, letiskami  a terminálmi  v celej EÚ. 
Problémy, ktoré revízia rieši, sú nedostatočné a/alebo neúplné normy infraštruktúry siete TEN -T a nedostatočné 
začlenenie noriem infraštruktúry alternatívnych palív  v rámci siete T EN-T s negatívnym vplyvom na klímu  
a životné prostredie. Po druhé, sieť TEN -T dopláca na kapacitné nedostatky  a nedostatočnú prepojenosť siete 
so všetkými regiónmi, čo bráni multimodalite. Po tretie, je potrebné riešiť nedostatočnú bezpečnosť  
a spoľahlivos ť infraštruktúry siete TEN -T. Napokon, nástroje riadenia sú  v porovnaní  s novými potrebami 
neprimerané  a koncepcia siete TEN -T si vyžaduje revíziu  s cieľom zvýšiť súdržnosť  s ostatnými politikami.  
Čo sa od tejto iniciatívy očakáva?  
Cieľom revízie TEN -T je dosiahnuť štyri hlavné ciele. Po prvé je jej cieľom dosiahnuť ekologickejšiu dopravu 
poskytnutím vhodného infraštruktúrneho základu na zmiernenie preťaženia  a zníženie emisií skleníkových 
plynov  a znečistenia ovzdušia  a vody prostredníctvom stimulov na  presun dopytu po doprave  k udržateľným 
formám dopravy, napr. prostredníctvom uplatňovania nových noriem TEN -T. Po druhé, jej cieľom je uľahčiť 
plynulú  a efektívnu dopravu, podporiť multimodalitu  a interoperabilitu medzi druhmi dopravy siete TEN -T a lepšie  
integrovať mestské uzly do siete. Po tretie sa usiluje  o zvýšenie odolnosti TEN -T voči zmene klímy  a iným 
prírodným katastrofám alebo katastrofám spôsobeným ľudskou činnosťou.  V neposlednom rade poukazuje na 
zlepšenie efektívnosti nástrojov riadenia TEN -T, na zefektívnenie nástrojov podávania správ  a monitorovania  
a na preskúmanie návrhu siete TEN -T.  
Aká je pridaná hodnota opatrení na úrovni EÚ?   
Silná pridaná hodnota TEN -T pre EÚ bola jedným  z hlavných záverov hodnotenia súčasného nariadenia  o TEN-
T. Sústredenie úsilia na vytvorenie spoločnej dopravnej siete  v celej EÚ so zameraním na odstraňovanie úzkych 
miest  a chýbajúcich prepojení, najmä cezhraničných, sa jednoznačne uznáva ako vízia  a dobre napredujúci 
úspech, ktorého prínosy presahujú izolované vn útroštátne opatrenia. Kľúčový význam má zabezpečenie 
spoločného  a súdržného základu  v celej EÚ na určenie „projektov spoločného záujmu“,  a teda na zosúladenie 
úsilia širokého spektra aktérov  v oblasti plánovania  a implementácie.  
B. Riešenia  
Aké legislatívne  a nelegislatívne možnosti politiky sa zvažovali? Je niektorá  z možností 
uprednostňovaná? Prečo?   
Aby sa primerane riešili ciele revízie siete TEN -T, posúdili sa tri možnosti politiky (MP)  z hľadiska ich 
hospodárskych, sociálnych  a environment álnych vplyvov. Cieľom MP1 je aktualizovať existujúce požiadavky  
a normy kvality infraštruktúry siete TEN -T a zabezpečiť primeraný infraštruktúrny základ pre zavádzanie 
alternatívnych palív  a inteligentných dopravných systémov. Okrem toho obsahuje opatrenia na harmonizáciu  
a zefektívnenie existujúcich nástrojov monitorovania  a podávania správ  o sieti TEN -T. Pokiaľ ide  o sieť TEN -T, 
zahŕňa aj preskúmanie dopravnej siete  a dopravných uzlov. MP2 vychádza  z MP1 a predstavuje zásadnú 
zmenu zavedením nový ch, ambicióznejších noriem pre všetky druhy dopravy  s cieľom prispieť  k dekarbonizácii, 
zníženiu znečistenia, digitalizácii, odolnosti  a bezpečnosti systému dopravnej infraštruktúry. Navyše sa 
zabezpečuje lepšia integrácia mestských uzlov do siete TEN -T prostredníctvom osobitných požiadaviek na 
riadenie osobnej  a nákladnej dopravy do/z miest. MP3, ktorá je uprednostňovanou možnosťou, urýchľuje 
dokončenie siete TEN -T tým, že posúva termín dokončenia určitých noriem  a úsekov siete  z roku 2050 na rok 
2040, pri čom zachováva ambiciózne normy  a požiadavky zavedené možnosťou MP2. Zabezpečuje aj rozsiahly  
a koherentný rozvoj siete, čo sa premietne do zásadnej revízie návrhu siete TEN -T.  
Kto podporuje ktorú možnosť?   
Výsledky konzultačných činností ukazujú, že veľká väčšina zainteresovaných strán uprednostňuje zameranie 
TEN-T na kombináciu opatrení zameraných na dekarbonizáciu, digitalizáciu  a zavádzanie „tvrdej“ infraštruktúry  
v súlade  s filozofiou možnosti 3. 34  % respondentov totiž zaradilo túto možnosť na prvé miesto  a ďalších 12  % 
 
2 na druhé miesto. Najširšiu podporu vyjadrili subjekty verejného sektora (44  %), podniky (35  %) a občania (17  %), 
ktorí túto možnosť zaradili na prvé miesto.  
C. Vplyvy uprednostňovane j možnosti  
Aké sú výhody uprednostňovanej možnosti (prípadne hlavných možností, ak sa žiadna konkrétna 
možnosť neuprednostňuje)?   
MP3 prináša významné hospodárske výhody, najmä zvýšenie HDP  o 0,4 % v roku 2030,  o 1,3 % v roku 2040  
a o 2,4 % do roku 2050  v porovnaní so základným scenárom. To znamená zvýšenie HDP  o 57 miliárd EUR  
v porovnaní so základným scenárom  v roku 2030,  o 229 miliárd EUR  v roku 2040  a o 467 miliárd EUR  v roku 
2040. Vyššie investície do TEN -T takisto vytvárajú zamestnanosť, čo vedie  k odhadovanému zvýšeniu 
zamestnanosti  o 0,1 % v roku 2030  v porovnaní so základným scenárom,  o 0,3 % v roku 2040  a o 0,5 % do roku 
2050, čo zodpovedá 200  000 dodatočných zamestnancov  v roku 2030, 561  000 v roku 2040  a 840 000 do roku 
2050. MP3 dosahuje do bré výsledky aj  v oblasti prechodu  z nákladnej  a osobnej dopravy na udržateľnejšie 
druhy dopravy. Predpokladá sa, že očakávaným zavedením novej normy  v osobnej železničnej doprave (traťová 
rýchlosť 160  km/h), obrysu vozidla P400 (umožňujúceho pohyb návesov  na železničných vozňoch), ako aj 
rozšírením niektorých železničných noriem zo základnej na súhrnnú sieť spolu  s rozšírením tejto siete sa zvýši 
činnosť  v železničnej doprave. To sa odráža aj vo vyššom podiele železničnej dopravy na rozdelení podľa 
druhov dopravy na úkor cestného sektora. Hoci podiel vnútrozemskej vodnej  a námornej dopravy zostáva  
v podstate stabilný, zavedenie nových noriem umožňuje tomuto sektoru absorbovať predpokladaný rast objemu 
dopravy  v EÚ27  a námornej dopravy  v rámci EÚ. Okrem toho  sa predpokladá, že prechod  z cestnej dopravy na 
druhy dopravy  s nižšími emisiami vďaka súboru opatrení zahrnutých  v MP3 povedie  k zníženiu emisií CO 2 
a emisií látok znečisťujúcich ovzdušie. Zníženie externých nákladov na emisie CO 2 sa odhaduje približne n a 
387 miliónov  EUR  v porovnaní so základným scenárom za obdobie 2021  – 2050 (vyjadrené  v súčasnej 
hodnote), pričom zníženie externých nákladov na znečistenie ovzdušia sa odhaduje približne na 
420 miliónov  EUR. Rozšírenie diaľničnej normy  a súvisiacich bezp ečnostných prvkov na všetky úseky siete  
s dennou premávkou presahujúcou určitý prah okrem toho prináša zlepšenie bezpečnosti cestnej premávky, čím 
sa znižuje počet smrteľných nehôd  a zranených osôb. Zníženie externých nákladov nehôd sa odhaduje približne 
na 3 930 miliónov  EUR  v porovnaní so základným scenárom za obdobie 2021  – 2050 (vyjadrené  v súčasnej 
hodnote). Zníženie externých nákladov na preťaženie medzimestských ciest sa odhaduje približne na 
2 891 miliónov EUR  v porovnaní so základným scenárom na obdobie 2021  – 2050.  
Aké sú náklady na uprednostňovanú možnosť (prípadne hlavných možností, ak sa žiadna 
konkrétna možnosť neuprednostňuje)?   
Uprednostňovaná možnosť vytvára najlepšiu rovnováhu medzi dosiahnutými cieľmi  a celkovými nákladmi na 
vykonávani e. Investície na vykonávanie všetkých opatrení  v rámci MP3 sa odhadujú na 247,5  miliardy  EUR  
v porovnaní so základným scenárom (vyjadrené  v súčasnej hodnote za obdobie 2021  – 2050). Okrem toho sa 
administratívne náklady pre súkromný sektor odhadujú na 8,6  milióna EUR  v porovnaní so základným scenárom 
(vyjadrené  v súčasnej hodnote za obdobie 2021  – 2050)  a náklady pre subjekty verejného sektora na 
25,4 milióna EUR. Očakáva sa, že ďalšie vplyvy súvisiace  s emisiami hluku  a potenciálnou stratou biodiverzity 
zostanú veľmi obmedzené. Je však ťažké ich kvantifikovať, pretože vplyvy hluku výrazne závisia od miestnej 
(dopravnej) situácie  a biodiverzita od konkrétneho miesta  a vlastností infraštruktúry.  V oboch prípadoch sú  
v revízii TEN -T zahrnuté opatrenia, ktoré r ešpektujú aj zásadu „nespôsobovať významnú škodu“.  
Aký bude vplyv na podniky, MSP  a mikropodniky?  
Modernizácia infraštruktúry pre kombinovanú železničnú dopravu  a terminálov vytvorí príležitosti pre MSP na 
zriadenie služieb, aj keď  v niektorých segmentoch existujú aj veľkí hráči. Hlavnými zainteresovanými stranami sú 
železničné podniky na trhu nákladnej dopravy, prevádzkovatelia terminálov železničnej nákladnej dopravy, 
spoločnosti cestnej nákladnej dopravy  a prevádzkovatelia terminálov osobnej d opravy.  V sektore cestnej 
dopravy bude zlepšenie situácie na odpočívadlách  a parkoviskách pre regionálnu  a diaľkovú nákladnú dopravu 
prínosom pre veľký počet malých nákladných dopravných spoločností vlastnených vodičmi, ktoré  v skutočnosti 
patria medzi naj menšie podniky  v oblasti dopravy, keďže sú závislé od hustej  a kvalitnej siete parkovacích plôch.   
Očakáva sa významný vplyv na štátne rozpočty  a verejnú správu?   
Dodatočné administratívne náklady sú  v porovnaní so základným scenárom mierne, najmä  v porovnaní  
s ambicióznymi plánmi revízií  v rámci MP3. Administratívne náklady pre subjekty verejného sektora (vyjadrené  
v súčasnej hodnote za obdobie 2021  – 2050) sa odhadujú na 25,4  milióna EUR (t.  j. 15,8  milióna EUR pre 
Európsku komisiu  a 9,6 milióna EUR  pre subjekty verejného sektora členských štátov). Okrem toho sa odhaduje, 
že najväčšia časť investícií bude pochádzať  z verejného financovania (vnútroštátne verejné prostriedky, fondy 
EÚ) a v porovnaní so základným scenárom by predstavovala 244,2 miliardy  EUR (vyjadrené  v súčasnej hodnote 
za obdobie 2021  – 2050).  
 
3 Očakávajú sa iné významné vplyvy?   
MP3 pridáva cieľu týkajúcemu sa súdržnosti siete TEN -T dôležitý rozmer,  a to identifikáciou mestských uzlov  
a integráciou terminálov osobnej  a nákladnej dopravy na celom území EÚ, ktoré zohrávajú kľúčovú úlohu pre 
regionálnu prepojenosť. MP3 takisto najlepšie stimuluje odolnosť infraštruktúry siete TEN -T a jej adaptáciu na 
zmenu klímy. MP3 napokon predstavuje dôležitú pridanú hodnotu na zabezpečenie súdržn osti s inými politikami 
prostredníctvom preskúmania návrhu siete TEN -T (napr. prostredníctvom vytvorenia európskych dopravných 
koridorov, ktoré nahradia dva existujúce typy koridorov  – koridory základnej siete  a koridory železničnej 
nákladnej dopravy).  
D. Nadväzujúce opatrenia  
Kedy sa táto politika preskúma?  
Legislatívny návrh na revíziu nariadenia (EÚ) 1315/2013 sa očakáva  v decembri 2021.